Document ID: 31987R3846

31987R3846
L 366/1
SLUŽBENI LIST EUROPSKE UNIJE
UREDBA KOMISIJE (EEZ) br. 3846/87
od 17. prosinca 1987.
o utvrđivanju nomenklature poljoprivrednih proizvoda za izvozne subvencije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (1), kako je zadnje izmijenjena Uredbom (EEZ) br. 1900/87 (2), a posebno njezin članak 16., i odgovarajuće odredbe ostalih uredaba o zajedničkoj organizaciji tržišta poljoprivrednih proizvoda,
budući da se, slijedom Uredbe Vijeća (EEZ) br. 2658/87 (3) kombinirana nomenklatura robe, koja se temelji na usklađenom sustavu i udovoljava zahtjevima zajedničke carinske tarife i vanjskotrgovinske statistike Zajednice, počinje koristiti od 1. siječnja 1988.;
budući da bi trebalo opise proizvoda i tarifne brojeve prikazane u prilozima uredbama Komisije kojima se utvrđuju izvozne subvencije za poljoprivredne proizvode, formulirati na način da se kombinirana nomenklatura koristi kao osnova;
budući da bi trebalo izraditi nomenklaturu kako bi se osigurao ujednačeni prikaz popisa poljoprivrednih proizvoda za koje se odobravaju subvencije, i jamčila primjena te nomenklature za poljoprivredne proizvode u svrhu izvoznih subvencija;
budući da je u određenim slučajevima potrebno, zbog načina funkcioniranja sustava izvoznih subvencija, napraviti pododjeljke u kombiniranoj nomenklaturi; budući da bi s ciljem određivanja tih pododjeljaka i lakšeg korištenja podataka koji se odnose na proizvode koji se nalaze unutar njih, trebalo odrediti brojčane oznake temeljene na kombiniranoj nomenklaturi;
budući da je potrebno, u slučaju kad se subvencija određuje samo za neke proizvode koji se nalaze u podbroju kombinirane nomenklature, s ciljem održanja cjelovite nomenklature za subvencije i omogućavanja računalne obrade, također navesti dio podbroja kombinirane nomenklature u vezi kojeg nije određena subvencija;
budući da su mjere predviđene ovom Uredbom u skladu s mišljenjem relevantnih upravljačkih odbora,
DONIJELA JE OVU UREDBU:
Članak 1.
Ovime se, za korištenje u vezi s izvoznim subvencijama, uvodi nomenklatura za poljoprivredne proizvode, u daljnjem tekstu „nomenklatura za subvencije” koja se temelji na kombiniranoj nomenklaturi.
Nomenklatura za subvencije je prikazana u Prilogu.
Nomenklatura sadrži dodatne pododjeljke, uz one u kombiniranoj nomenklaturi, za potrebe opisa robe za koju su odobrene izvozne subvencije te brojeve oznaka utvrđene člankom 2.
Članak 2.
1. Svaki podbroj nomenklature za subvenciju mora sadržavati numeričku oznaku od jedanaest uzastopnih znamenki kako slijedi:
(a)
prvih osam znamenki u numeričkoj oznaci predstavljaju odgovarajući podbroj kombiniranenomenklature;
(b)
deveta, deseta i jedanaesta znamenka određuju podbroj nomenklature za subvenciju. Ako podbroj kombinirane nomenklature nije dalje podijeljen u nomenklaturi za subvenciju, zadnje tri znamenke su „000”;
2. Kod duhana se dodaje dvanaesta znamenka oznaci proizvoda kad se iznosi subvencije objavljuju, u svrhu utvrđivanja žetvene godine.
Članak 3.
Komisija i države članice koriste nomenklaturu za subvencije radi primjene mjera Zajednice koje se odnose na izvozne subvencije za poljoprivredne proizvode, dok se brojčane oznake unose u dokumente predviđene za ovu svrhu.
Države članice mogu kombinirati nomenklaturu za subvencije s drugim nomenklaturama.
Komisija objavljuje u Službenom listu Europskih zajednica potpunu verziju nomenklature za subvencije, kako slijedi iz regulatornih odredaba o izvoznim dogovorima za poljoprivredne proizvode, koja se koristi od 1. siječnja svake godine.
Članak 4.
Ova Uredba stupa na snagu 1. siječnja 1988.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu, 17. prosinca 1987.

Labels: 3
6